Tiener jaar ná chemo vir Man United gekies | Netwerk24
Tiener jaar ná chemo vir Man United gekies
Max Taylor nadat hy sy terugkeer tot sokker vir Manchester United se o.23-span gemaak het. Foto: Getty Images
Manchester United het die jong verdediger Max Taylor in sy groep ingesluit vir Donderdag se Europliga-wedstryd teen Astana (Kazachstan) presies 'n jaar nadat hy chemoterapie vir testikulêre kanker ondergaan het.
Dié 19-jarige het verlede maand sy terugkeer na die speelveld vir United se o.23-span gemaak en kan nou sy debuut vir dié roemryke sokkerklub se senior span maak.
Taylor sê op Manchester United se webwerf hy was verlede jaar dié tyd in die eerste paar weke van sy chemoterapie en dat hy toe nooit gedink het dat hy 'n jaar later saam met die klub se senior span sou reis nie.
"Dit maak nie saak waar of teen wie ons speel nie. Dit gaan eenvoudig yslik wees om my debuut vir die klub te maak. Vandat ek 'n sokkerbal begin skop het, het ek daarvan gedroom om United se eerste span te haal," sê Taylor.